NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VIII. volebné obdobie

Číslo: CRD – 884/2023

**1598a**

# Spoločná správa

**výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Richarda VAŠEČKU na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (tlač 1598) vo výboroch v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu zákona.

**I.**

Národná rada Slovenskej republiky uznesením z 18. mája 2023 č. 2274 sa uzniesla prerokovať návrh poslanca Národnej rady Slovenskej republiky Richarda VAŠEČKU na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **(tlač 1598)**  v druhom čítaní a prideliť ho týmto výborom:

Ústavnoprávnemu výboru Národnej rady Slovenskej republiky

a

Výboru Národnej rady Slovenskej republiky pre vzdelávanie, vedu, mládež a šport.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie.

Určené výbory prerokovali predmetný návrh zákona v stanovenej lehote.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

K návrhu poslanca Národnej rady Slovenskej republiky Richarda VAŠEČKU na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (**tlač 1598)** **zaujali výbory** Národnej rady Slovenskej republiky **tieto stanoviská**:

**Ústavnoprávny výbor Národnej rady Slovenskej republiky** prerokoval návrh zákona 8. júna 2023 a **neprijal uznesenie,** keďže návrh uznesenia nezískal súhlas nadpolovičnej väčšiny prítomných poslancov.

**Výbor Národnej rady Slovenskej republiky pre vzdelávanie, vedu, mládež**a šport v uznesení č. 233 zo 14. júna 2023 odporúčal návrh zákona **schváliť s pozmeňujúcimi a doplňujúcimi návrhmi** uvedenými v časti IV. spoločnej správy.

**IV.**

Z uznesenia výboru uvedeného v III. časti tejto spoločnej správy vyplývajú tieto pozmeňujúce a doplňujúce návrhy:

1. V názve návrhu zákona a v čl. I úvodnej vete sa slovo „dopĺňa“ nahrádza slovami „mení a dopĺňa“.

Legislatívno-technická úprava. Vzhľadom na zmenu označenia súčasnej prílohy zákona č. 245/2008 Z. z. sa tento zákon nielen dopĺňa, ale aj mení.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 1 úvodná veta znie: „§ 3 sa dopĺňa písmenom u), ktoré znie:“ a písmeno t) sa označuje ako písmeno u).

Legislatívno-technická úprava znenia úvodnej vety novelizačného bodu a preznačenie dopĺňaného písmena v nadväznosti na prijatie zákona č. 182/2023 Z. z., ktorým sa do § 3 zákona č. 245/2008 Z. z. vložilo nové písmeno b) a dovtedajšie písmená b) až s) sa preznačili na písmená c) až t).

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 2 sa v § 15a ods. 2 na konci pripája táto veta: „Rodič má právo vyžiadať si dodatočné informácie, nahliadať do dokumentov, pomôcok a materiálov v škole a robiť si z nich kópie.“.

Takto bol rozsah rodičovských práv precizovaný v Prílohe č. 2, pre vylúčenie pochybností sa pripája aj priamo do § 15a ods. 2.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 2 sa v § 15a ods. 3 za prvú vetu vkladá nová druhá veta, ktorá znie: „Rodič má právo vyžiadať si dodatočné informácie, nahliadať do dokumentov, pomôcok a materiálov v škole a robiť si z nich kópie.“.

Takto bol rozsah rodičovských práv precizovaný v Prílohe č. 2, pre vylúčenie pochybností sa pripája aj priamo do § 15a ods. 3. Z doterajšej druhej a tretej vety sa stáva tretia a štvrtá veta.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 2 v § 15a ods. 3 sa slová „prílohe č. 2“ nahrádzajú slovami „prílohe č. 1“.

Z dôvodu chronológie číslovania príloh podľa poradia, v akom sa na ne odkazuje v paragrafovej časti zákona č. 245/2008 Z. z. sa navrhuje označiť vkladanú prílohu ako prílohu č. 1 a súčasnú prílohu k zákonu č. 245/2008 Z. z. ako prílohu č. 2.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 2 sa v § 15a za odsek 5 vkladá nový odsek 6, ktorý znie:

„(6) Základné informácie o učiteľoch a prizvaných lektoroch podľa odsekov 2 a 3 škola spracúva na účel práva rodiča na informácie a informovaného súhlasu rodiča, a to v rozsahu meno, priezvisko, funkcia a organizácia.“.

Doterajší odsek 6 sa primerane preznačí.

Cieľom úpravy je zadefinovať účel a rozsah poskytnutia osobných údajov.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 2 sa v § 15a ods. 6 číslovka „5“ nahrádza číslovkou „6“.

Úprava súvisiaca s doplnením nového odseku 6.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I sa za bod 2 vkladá nový bod 3, ktorý znie:

„3. V § 162 sa slovo „prílohe“ nahrádza slovami „prílohe č. 2“.“.

Nasledujúce body sa primerane preznačia.

Vzhľadom na doplnenie novej prílohy a súčasne jej navrhované označenie ako prílohy č. 1 a označenie súčasnej prílohy ako prílohy č. 2, je potrebné aj v § 162 spresniť odkaz na súčasnú prílohu uvedením jej čísla.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 3 úvodná veta znie: „Pred prílohu sa vkladá príloha č. 1, ktorá vrátane nadpisu znie:“. Zároveň sa v čl. I bode 3 slová „Príloha č. 2“ nahrádzajú slovami „Príloha č. 1 k zákonu č. 245/2008 Z. z.“ a na konci bodu 3 sa pripája tento text: „Doterajšia príloha sa označuje ako príloha č. 2.“.

Z dôvodu chronológie číslovania príloh podľa poradia, v akom sa na ne odkazuje v paragrafovej časti zákona č. 245/2008 Z. z. sa navrhuje označiť vkladanú prílohu ako prílohu č. 1 a súčasnú prílohu k zákonu č. 245/2008 Z. z. ako prílohu č. 2.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

1. V čl. I bode 3 v Prílohe č. 2 sa slovo „aktivita“ nahrádza slovom „činnosť“.

Zosúladenie s výrazom náhradná činnosť, ktorý je použitý v § 15a ods. 5.

Výbor NR SR pre vzdelávanie, vedu, mládež a šport

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať o návrhoch uvedených pod bodmi **1 až 10**  spoločnes odporúčaním ich **schváliť.**

**V.**

**Gestorský výbor** na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky návrh poslanca Národnej rady Slovenskej republiky Richarda VAŠEČKU na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (**tlač 1598)** **schváliť v znení pozmeňujúcich a doplňujúcich návrhov** uvedených v tejto správe.

Predmetná spoločná správa výborov Národnej rady Slovenskej republiky o výsledku prerokovania návrhu poslanca Národnej rady Slovenskej republiky Richarda VAŠEČKU na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (**tlač 1598)** v druhom čítaní bola schválená uznesením Výboru Národnej rady Slovenskej republiky pre vzdelávanie, vedu, mládež a šport (gestorský výbor) zo 14. júna 2023 č. 236.

Týmto uznesením výbor zároveň poveril spoločného spravodajcu **Radovana Marcinčina** (náhradník poslanec M. Šefčík), aby na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru.

Bratislava jún 2023

**Richard Vašečka v. r.**

predseda

Výboru NR SR pre vzdelávanie, vedu, mládež a šport